Diari Oficial de la Generalitat Valenciana


Sumari del DOGV 9296, del 11-03-2022 (2022/1960)

RESOLUCIÓ de 22 de febrer de 2022, de la Presidència del Consorci Hospital General Universitari de València (CHGUV), per la qual s'ordenen determinades actuacions en execució de la Sentència 783/2021, de 3 de novembre, dictada per la Sala Contenciosa Administrativa, Secció Segona, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9296

Data del DOGV
:   11-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1960


Data del document
:   22-02-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 22 de febrer de 2022, de la Presidència del Consorci Hospital General Universitari de València (CHGUV), per la qual s'ordenen determinades actuacions en execució de la Sentència 783/2021, de 3 de novembre, dictada per la Sala Contenciosa Administrativa, Secció Segona, del Tribunal Superior de Justícia de la Comunitat Valenciana. [2022/1960]  
Mitjançant la Resolució de 2 de desembre de 2019, de la Presidència del Consorci Hospital General Universitari de València, es resol la convocatòria de places de metge o metgessa d'Hospitalització Domiciliària, CO/21/17, corresponents a l'oferta d'ocupació pública de 2017 (DOGV 8698, 16.12.2019).  
En data 8 de juliol de 2019, la comissió de selecció encarregada de jutjar el procés selectiu a què s'ha fet referència publica les qualificacions definitives del 2n exercici i l'obertura del termini de presentació de documents de la fase de concurs. Contra aquest acord, l'aspirant Jesús Martínez Salvador va interposar un recurs d'alçada, que va ser desestimat mitjançant la Resolució de la Presidència del CHGUV de 21 d'octubre de 2019; i després d'esgotar la via administrativa prèvia, va interposar un recurs contenciós administratiu. El recurs es va resoldre mitjançant la Sentència número 339/2020, de 25 de juliol, de 2020, del Jutjat Contenciós Administratiu número 7 de València, que va desestimar les pretensions del senyor Martínez Salvador.  
Contra aquesta sentència es va interposar un recurs d'apel·lació, havent recaigut la Sentència número 783/2021 de 3 de novembre, dictada per la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, que ara s'executa i que conté la part dispositiva següent:  
«1r. Estimem el recurs d'apel·lació interposat per Jesús Martínez Salvador contra la Sentència número 339/2020, de 25 de juliol, dictada pel Jutjat Contenciós Administratiu número 7 de València, recaiguda en el procediment abreujat número 17/2020.  
2n. Revoquem la sentència apel·lada.  
3r. Estimem el recurs contenciós administratiu interposat per Jesús Martínez Salvador contra la Resolució de 21 d'octubre de 2019 de la Presidència del Consorci demandat que desestima el recurs d'alçada interposat pel demandant.  
4t. Anul·lem l'acte objecte de recurs amb la consegüent declaració que el demandant ha superat el segon exercici de la fase d'oposició, considerant l'actor aprovat en les fases proves de la fase d'oposició, amb l'obligació per part de l'Administració de retrotraure el procediment a aquesta fase perquè es procedisca a la valoració dels mèrits dins del cicle subsegüent del concurs, amb el consegüent deure de puntuar-li els mèrits corresponents acreditats en aquesta fase de concurs, que una vegada puntuats han de determinar la puntuació final de les proves selectives convocades, amb vista a establir si ha obtingut, d'acord amb l'esmentada puntuació, alguna de les places objecte de cobertura a través del procés selectiu convocat.  
5é. No fem pronunciament quant al pagament de les costes processals causades en ambdues instàncies».  
D'altra banda, a causa del temps transcorregut s'han produït modificacions en la situació de la presidència titular i suplent de la comissió de selecció, designada mitjançant la Resolució de la Presidència del CHGUV de data 19 de setembre de 2018 (jubilació), circumstància per la qual resulta necessari designar altres membres en substitució d'aquells.  
Atesos els pronunciaments continguts en la Sentència número 783/2021, de 3 de novembre, dictada per la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, i de conformitat amb el que es disposa en l'article 118 de la Constitució espanyola, així com en els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de justícia, i en virtut de l'Acord de 12 de desembre de 2003, del Consell de Govern, sobre delegació de competències, aquesta presidència del CHGUV resol:  
Primer  
Retrotraure el procediment a la fase d'oposició perquè es procedisca a la valoració dels mèrits dins del cicle subsegüent del concurs, amb el consegüent deure de puntuar a l'aspirant Jesús Martínez Salvador els mèrits corresponents a la fase de concurs que, una vegada puntuats, han de determinar la puntuació final de les proves selectives convocades, amb vista a establir si ha obtingut d'acord amb l'esmentada puntuació alguna de les places objecte de cobertura a través del procés selectiu convocat.  
Tot això, en el marc de les bases generals i específiques que regien el procés selectiu.  
  
Segon  
Designar, de conformitat amb els motius exposats en la part expositiva d'aquesta resolució, els membres que ostentaran la presidència titular i suplent de la comissió de selecció, la qual es configurarà d'acord amb el que es detalla en l'annex.  
  
Contra aquesta resolució, les parts legitimades podran promoure incident d'execució de sentència, davant el Tribunal Superior de Justícia de la Comunitat Valenciana, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 22 de febrer de 2022.- La presidenta del CHGUV i consellera de Sanitat Universal i Salut Pública: Ana M. Barceló Chico.  
  
  
  
Annex a la Resolució de 22 de febrer de 2022  
(Execució de Sentència 783/2021, de 3 de novembre)  
Comissió de selecció convocatòria CO/21/2017, metge/essa d'Hospitalització Domiciliària  
  
Presidenta Titular: Inmaculada Renart López  
 Suplent: Concepción Cerdà Micó  
  
Vocals Titular: Almudena Ruiz Sastre  
 Suplent: Juan José Tamarit García  
 Titular: Magdalena García Sanchis  
 Suplent: Ángel Calleja Cidoncha  
 Titular: Manuel Hernández Peris  
 Suplent: Ricardo Rubini Puig  
  
Secretària Titular: Carmen Marti-Belda Torres  
 Suplent: Pilar Gallego Brosel